
  
60 DR 30.10.2019 

 

 

Ini kerana jumlah India import kelapa sawit dari Malaysia adalah melebihi separuh 
daripada jumlah pengeluaran Malaysia iaitu sebanyak empat juta tan yang diimport oleh 
India. Perkara ini telah pun dibuat serta-merta pada bulan Oktober. Kita menghadapi masalah 
sekarang iaitu stok-stok penimbal kita semakin meningkat. Jadi, kita kena ambil satu 
pendekatan yang paling segera sekali bagi menyelesaikan masalah yang dihadapi oleh 
pekebun-pekebun kecil kita pada ketika ini, apatah lagi dengan harga yang cukup merudum 
pada ketika ini. 

Timbalan Yang di-Pertua [Tuan Nga Kor Ming]: Ya, sila Yang Berhormat Menteri. 

Dato’ Seri Mohamed Azmin bin Ali: Terima kasih Yang Berhormat Jasin. Saya 
telah tegaskan, kita tidak pernah meremehkan kemelut yang sedang berlaku di antara dua 
buah negara ini iaitu Malaysia dan juga India. Namun, kita harus tanganinya dengan 
bijaksana supaya tidak mengeruhkan lagi hubungan diplomatik di antara kedua-dua negara 
ini. Akan tetapi, ini tidak bermakna Malaysia tidak boleh bersuara di pentas antarabangsa 
untuk isu-isu keadilan sejagat dan keharmonian di dalam dunia pada hari ini. Pada masa 
yang sama, saya tegaskan tadi, ya memang betul, tanggungjawab tidak boleh dibebankan 
kepada duta besar Malaysia di India sahaja. 

■1510 

Sebab itu saya telah menyatakan tadi semua kementerian harus memikul 
tanggungjawab ini secara kolektif dan Yang Amat Berhormat Perdana Menteri sendiri telah 
menulis surat kepada semua ketua-ketua negara dalam Kesatuan Eropah untuk menjelaskan 
kedudukan industri sawit dalam negara Malaysia. Dalam pertemuan beliau dengan pemimpin 
dunia ini antara topik yang tetap menjadi agenda tetap beliau dalam pertemuan tersebut 
kerana kita mengharapkan masyarakat antarabangsa dapat memahami bahawa eksport 
sawit daripada Malaysia itu amat penting untuk menjamin kestabilan ekonomi di antara 
negara-negara yang kita dagang pada hari ini.  

Tuan Yang di-Pertua saya teruskan, usaha untuk menangani ketiga-tiga jurang ini 
melibatkan rakyat secara keseluruhannya tanpa mengira kumpulan etnik. Namun begitu 
kerajaan sedar masih wujud ketidakseimbangan pendapatan dan jurang kekayaan yang 
nyata dan semakin melebar antara kumpulan etnik. Jurang ini tidak ditangani dengan baik 
akan mewujudkan keadaan tidak harmoni di dalam negara.  

Antara penekanan utama WKB adalah kepada keberhasilan pencapaian 
berdasarkan prinsip kesaksamaan keberhasilan ataupun, dengan izin, equitability of 
outcomes. Kalau dahulu kerajaan memberi fokus kepada peningkatan bilangan peluang 
berdasarkan prinsip kesaksamaan peluang ataupun equitability of opportunities terutamanya 
dalam bidang ekonomi dan pendidikan, kini aspek keberhasilan pencapaian berdasarkan 
prinsip kesaksamaan keberhasilan atau equitability of outcomes kepada etnik yang 
ketinggalan turut diberi penekanan dalam  WKB.   

Ahli Yang Berhormat Marang menyentuh isu bagi agenda bumiputera. Bagi WKB, 
memberi keutamaan kepada keberhasilan bumiputera yang akan diterapkan secara 
sistematik dalam setiap teras strategik dan pemboleh daya untuk mencapai matlamat WKB.  
Sehubungan itu golongan bumiputera perlu mengambil inisiatif untuk melakukan perubahan 
minda dan sikap yang drastik dengan menunjukkan iltizam yang kuat bagi meningkatkan 
produktiviti bumiputera.  Dalam usaha meningkatkan keberhasilan bumiputera, isu integriti, 
ketirisan, rasuah dan sabotaj ekonomi perlu ditangani secara holistik dan tegas, tanpa gentar 
dan pilih kasih.  

Untuk makluman Ahli Yang Berhormat Bera, pendapatan isi rumah yang dinyatakan 
dalam WKB merujuk kepada sasaran purata pendapatan kehidupan wajar. Pendapatan 
kehidupan wajar merupakan pengukuran tahap kualiti kehidupan yang merangkumi 
perbelanjaan berdasarkan keperluan untuk menikmati kehidupan yang wajar dan selesa.  
Pendapatan ini adalah ditetapkan berdasarkan purata corak perbelanjaan isi rumah B40 di 
dalam laporan perbelanjaan isi rumah pada tahun 2016 yang merangkumi perbelanjaan bagi 
12 komponen antara lain seperti makanan, perumahan, pengangkutan serta pelbagai 
barangan perkhidmatan.   



Ini kerana jumlah India import kelapa sawit dari Malaysia adalah melebihi separuh daripada jumlah pengeluaran Malaysia iaitu sebanyak empat juta tan yang diimport oleh India. Perkara ini telah pun dibuat serta-merta pada bulan Oktober. Kita menghadapi masalah sekarang iaitu stok-stok penimbal kita semakin meningkat. Jadi, kita kena ambil satu pendekatan yang paling segera sekali bagi menyelesaikan masalah yang dihadapi oleh pekebun-pekebun kecil kita pada ketika ini, apatah lagi dengan harga yang cukup merudum pada ketika ini. Timbalan Yang di-Pertua [Tuan Nga Kor Ming]: Ya, sila Yang Berhormat Menteri. Dato' Seri Mohamed Azmin bin Ali: Terima kasih Yang Berhormat Jasin. Saya telah tegaskan, kita tidak pernah meremehkan kemelut yang sedang berlaku di antara dua buah negara ini iaitu Malaysia dan juga India. Namun, kita harus tanganinya dengan bijaksana supaya tidak mengeruhkan lagi hubungan diplomatik di antara kedua-dua negara ini. Akan tetapi, ini tidak bermakna Malaysia tidak boleh bersuara di pentas antarabangsa untuk isu-isu keadilan sejagat dan keharmonian di dalam dunia pada hari ini. Pada masa yang sama, saya tegaskan tadi, ya memang betul, tanggungjawab tidak boleh dibebankan kepada duta besar Malaysia di India sahaja. #1510. Sebab itu saya telah menyatakan tadi semua kementerian harus memikul tanggungjawab ini secara kolektif dan Yang Amat Berhormat Perdana Menteri sendiri telah menulis surat kepada semua ketua-ketua negara dalam Kesatuan Eropah untuk menjelaskan kedudukan industri sawit dalam negara Malaysia. Dalam pertemuan beliau dengan pemimpin dunia ini antara topik yang tetap menjadi agenda tetap beliau dalam pertemuan tersebut kerana kita mengharapkan masyarakat antarabangsa dapat memahami bahawa eksport sawit daripada Malaysia itu amat penting untuk menjamin kestabilan ekonomi di antara negara-negara yang kita dagang pada hari ini. Tuan Yang di-Pertua saya teruskan, usaha untuk menangani ketiga-tiga jurang ini melibatkan rakyat secara keseluruhannya tanpa mengira kumpulan etnik. Namun begitu kerajaan sedar masih wujud ketidakseimbangan pendapatan dan jurang kekayaan yang nyata dan semakin melebar antara kumpulan etnik. Jurang ini tidak ditangani dengan baik akan mewujudkan keadaan tidak harmoni di dalam negara. Antara penekanan utama WKB adalah kepada keberhasilan pencapaian berdasarkan prinsip kesaksamaan keberhasilan ataupun, dengan izin, equitability of outcomes. Kalau dahulu kerajaan memberi fokus kepada peningkatan bilangan peluang berdasarkan prinsip kesaksamaan peluang ataupun equitability of opportunities terutamanya dalam bidang ekonomi dan pendidikan, kini aspek keberhasilan pencapaian berdasarkan prinsip kesaksamaan keberhasilan atau equitability of outcomes kepada etnik yang ketinggalan turut diberi penekanan dalam WKB. Ahli Yang Berhormat Marang menyentuh isu bagi agenda bumiputera. Bagi WKB, memberi keutamaan kepada keberhasilan bumiputera yang akan diterapkan secara sistematik dalam setiap teras strategik dan pemboleh daya untuk mencapai matlamat WKB. Sehubungan itu golongan bumiputera perlu mengambil inisiatif untuk melakukan perubahan minda dan sikap yang drastik dengan menunjukkan iltizam yang kuat bagi meningkatkan produktiviti bumiputera. Dalam usaha meningkatkan keberhasilan bumiputera, isu integriti, ketirisan, rasuah dan sabotaj ekonomi perlu ditangani secara holistik dan tegas, tanpa gentar dan pilih kasih. Untuk makluman Ahli Yang Berhormat Bera, pendapatan isi rumah yang dinyatakan dalam WKB merujuk kepada sasaran purata pendapatan kehidupan wajar. Pendapatan kehidupan wajar merupakan pengukuran tahap kualiti kehidupan yang merangkumi perbelanjaan berdasarkan keperluan untuk menikmati kehidupan yang wajar dan selesa. Pendapatan ini adalah ditetapkan berdasarkan purata corak perbelanjaan isi rumah B40 di dalam laporan perbelanjaan isi rumah pada tahun 2016 yang merangkumi perbelanjaan bagi 12 komponen antara lain seperti makanan, perumahan, pengangkutan serta pelbagai barangan perkhidmatan.